Min pappa Toni Erdmann

Min pappa Toni Erdmann (originaltittel: Toni Erdmann) er en tysk-østerriksk dramakomedie fra 2016 skrevet og regissert av Maren Ade. Filmen handler om forholdet mellom Winfried Conradi, en gammel sekstiåtter og delvis pensjonert musikklærer med en hang til bisarre spøker som i filmen også opptrer under sitt alter ego «Toni Erdmann», og hans datter Ines, som lever et trist og ensomt liv som internasjonal forretningskonsulent. Det aller meste av filmen foregår i București i Romania, der Ines jobber for et internasjonalt konsulentfirma. Filmen har blitt beskrevet som en kunstfilm i form av en dramakomedie med en seriøs undertone, som handler om ensomhet og hva det vil si å leve et godt liv. Dialogen i filmen er hovedsakelig på tysk og engelsk, med enkelte bifigurer som utveksler korte dialoger på rumensk.

Filmen har fått universell ros av filmkritikere og har av mange kritikere blitt beskrevet som årets beste film i 2016Årets beste film er en tysk komedie om first world problems, Dagbladet'Toni Erdmann' Review: Welcome to the Father-Daughter Comedy of the Year, Rolling StoneA German comedy is the international sensation of 2016, Seattle TimesComedy and heartache make perfect bedfellows in the magnificent German comedy 'Toni Erdmann', Los Angeles Times og som en «moderne klassiker»;«Min pappa Toni Erdmann»: Pappaen fra helvete, Aftenposten «'buzz' er et for svakt ord for å beskrive begeistringen som har fulgt Toni Erdmann siden debuten i Cannes tidligere i år: fullt utblomstret filmatisk kjærlighet er mer dekkende».The Heartbreakingly Funny ‘Toni Erdmann’ Is the Best Foreign Film of the Year, The Daily Beast Ifølge Rotten Tomatoes' kritikerkonsensus forener Toni Erdmann «nøye konstruerte, tredimensjonale figurer i en ømt morsom karakterstudie som er både genuint rørende og imponerende ambisiøs».Toni Erdmann, Rotten Tomatoes

Filmen vant prisene for beste film, beste regissør, beste manusforfatter, beste mannlige skuespiller og beste kvinnelige skuespiller ved European Film Awards i 2016, og har fått en rekke andre priser. Den ble valgt som den tyske kandidaten til Oscar for beste ikke-amerikanske film og var blant de ni av 85 nominerte filmer som gikk videre i nominasjonen i desember 2016.Oscars: Nine Films Advance in Foreign-Language Race, VarietyOscars 2017: 'Toni Erdmann' Makes the Foreign-Language Shortlist, New York Times

Referanser

Eksterne lenker

Kategori:Filmer fra 2016
Kategori:Tyske dramakomedier
Kategori:Østerrikske dramafilmer
Kategori:Dramakomedier
Kategori:Filmer lagt til Romania
Kategori:Bodilprisen for beste ikke-amerikanske film
Kategori:Tyskspråklige filmer